રાજકોટના ચાલક આર. ડી. ઠક્કર જણાવે છે કે,ઃ”આ કાર્યક્રમ વખતે હું સાડા ચાર વર્ષનો હતો. કાર્યક્રમ જોવા માટે હું મારા પરિવાર સાથે પ્રથમ લાઇનમાં બેઠો હતો. મને આજે પણ યાદ છે કે, ત્યારે એન્કર દ્વારા પહેલા એવું એનાઉન્સમેન્ટ થયું હતું કે, ”હિન્દુસ્તાન કે મશહૂર સિંગર કિશોરકુમાર આપકે સામને આ રહે હૈ…” બાદમાં થોડો વખત કિશોરદા આવ્યા જ ન હતા અને બાદમાં કિશોરદાએ સ્ટેજ પર વચ્ચેના લાલ પડદામાંથી સીધી જ સ્ટેજ પર એન્ટ્રી મારી હતી અને લોકો ખૂશખૂશાલ થઇ ગયા હતા !